stanford-oval/wikipedia huggingface dataset:
Axel Johnson

Axel Johnson
Axel Johnsonin perhehauta Solnan hautausmaalla.
Axel Johnson (23. maaliskuuta 1844 Jönköping – 13. toukokuuta 1910 Tukholma) oli ruotsalainen liikemies ja telakoitsija. Hän perusti muun muassa perheyhtiön Axel Johnsongruppen.
Axel Johnson aloitti uransa kauppiaana jo kolmetoistavuotiaana kotikaupungissaan, mutta muutti 1862 Tukholmaan. Vuonna 1873 hänellä oli jo sen verran, pääomaa että pystyi perustamaan A. Johnson & co:n, joka muun muassa osti kivihiiltä Englannista. Kun laivat lähti paluumatkalle, hän lastasi ne ruotsalaisella puutavaralla, raudalla ja teräksellä. Hän oli monen ruukin perustamisen takana. Höyrylaivoja hän hankki jo 1880-luvulla ja perusti vuonna 1890 varustamo, Rederiaktiebolaget Nordstjernanin.
Hän oli Siamin konsulina vuodesta 1892.
Vuonna 1875 hän meni naimisiin Annie Wietlingin kanssa, ja sai viisi poikaa, muun muassa Axel Ax:son Johnsonin, teollisuusmiehen Helge Axelsson Johnsonin ja diplomaatin Harry Axelsson Johnson.
Axel Julius De la Gardie

De la Gardie vuonna 1690.
Axel Julius De la Gardie (1637 – 17. toukokuuta 1710) oli ruotsalainen kreivi, upseeri ja valtiopäivämies. Hän sai valtaneuvoksen arvon vuonna 1674 ja marsalkan arvon 1675. Suuren Pohjan sodan aikaan vuosina 1687–1704 hän toimi Viron kenraalikuvernöörinä.
Hän kuului De la Gardien sukuun; hänen vanhempansa olivat Jakob De la Gardie ja Ebba Brahe. Hänen puolisonsa oli Sofia Juliana Forbus. Heidän lapsiaan olivat Adam Carl De la Gardie (1664–1721), Magnus Julius De la Gardie (1668–1741) ja Pontus Fredrik De la Gardie (1669–1717).
B5

B5 tarkoittaa seuraavia asioita:
B5, kansainvälisen standardin mukainen paperikoko
B5, lyhenne science fiction -televisiosarjalle Babylon 5
B5, yhdysvaltalainen yhtye
B5, yhdysvaltalaisen B5-yhtyeen albumi
B5-vitamiini, pantoteenihappo
HMS B.5, brittiläinen sukellusvene
Volkswagen Passat (B5), viidennen sukupolven Passat-malli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”B5”, voi hakea sivunnimihaulla, laajalla sivunnimihaulla tai tekstihaulla.
Artland Dragons

| Artland Dragons |
| --- | --- |

Liiga:  Basketball-Bundesliga EuroChallenge
Perustettu:  1955
Areena:  Artland-Arena  kapasiteetti 3 000
Kotipaikka:  Quakenbrück
Värit:           
Päävalmentaja:   Thorsten Leibenath
Mestaruudet:  Saksan Cup 2008
Kotisivu:  www.artland-dragons.de
Artland Dragons on quakenbrückläinen koripalloseura.
Historia

Seura perustettiin vuonna 1955 nimellä QTSV Quakenbruck. Vuonna 1975 joukkue nousi 2. Bundesliigaan. Joukkueen kunnollinen nousu alkoi vasta vuonna 1994, kun se nousi 2. Regionalligaan. Vuonna 1995 se nousi 1. Regionalligaan ja vuoden päästä jo 2. Bundesliigaan. Kun seura keräsi pari kautta voimia alasarjassa, pystyi se nousemaan Basketball-Bundesligaan vuonna 2003. Joukkueen ainoa mestaruus on Saksan Cupin mestaruus, jonka se voitti vuonna 2008.
Aiheesta muualla

Seuran kotisivut (saksaksi) (englanniksi)
Joukkue BBL:n sivuilla (Arkistoitu – Internet Archive) (saksaksi)
Avenue des Champs-Élysées

| Avenue des Champs-Élysées |
| --- | --- |

Pituus:  1,91 km
Alkupiste:  Place de la Concorde
Päätepiste:  Place Charles de Gaulle (1,91 km)
Avenue des Champs-Élysées tai Les Champs-Élysées [le ʃɑ̃z‿e.li.ze]  kuuntele (ohje) on katu Ranskan pääkaupungissa Pariisissa. Elokuvateattereineen, kahviloineen ja kauppoineen se on yksi maailman kuuluisimmista kaduista. Kadun itäosa kulkee Champs Elysées -puiston halki. Nimensä katu on saanut kreikkalaisen mytologian Elysionin, kuolleiden valtakunnan mukaan.
Avenue des Champs-Élysées on noin kaksi kilometriä pitkä. Se kulkee Pariisin luoteisosassa kahdeksannen kaupunginosan läpi Place de la Concordelta Place Charles de Gaullella sijaitsevalle Riemukaarelle.
Champs-Élysées'n suorana jatkeena lännessä, Riemukaaren toisella puolella, ovat Avenue de la Grande-Armée ja edelleen Neuilly-sur-Seinen pääkatu Avenue Charles de Gaulle, jotka johtavat suoraan kohti La Défensen aluetta ja siellä sijaitsevaa Grande Archea. Idässä, Concorden toisella puolella taas Tuileries-puiston suurin puistokäytävä kulkee samalla suoralla kohti Carrouselin riemukaarta ja edelleen Louvrea. Täten Champs-Élysées on samalla osa noin kahdeksan kilometriä pitkästä suorasta akselista, Axe historique, joka johtaa Louvren sisäpihalta La Défenselle.
Vuonna 1860 kadun kauppiaat muodostivat Syndicat d’Initiative et de Défense des Champs-Élysées -järjestön, jonka nimeksi tuli vuonna 1980 Comité des Champs-Élysées. Järjestö on omistautunut puistokadun ilmapiirin säilyttämiseen ja kehittämiseen. Nykyäänkin komitea päättää kadulle tulevasta uudesta liiketoiminnasta. Kalliiden vuokrien takia vain harvat asuvat Champs-Élysées’llä; talojen yläkerrat ovat pääasiassa toimistotiloina. Erityisen kallista on kadun pohjoispäässä. Joka vuosi kadulla nähdään Ranskan armeijan suurin paraati. Se on myös Ranskan ympäriajon perinteinen päätepiste.
Historia

Avenue des Champs-Élysées rakennettiin vuonna 1640 myös Versailles’n puutarhan suunnittelijana tunnetun André Le Nôtren johdolla suoraksi jatkeeksi Tuileries-puiston pääkäytävälle. Aluksi se sijaitsi kaupungin ulkopuolella, sillä Pariisin länsiraja sijaitsi vielä tuolloin nykyisen Place de la Concorden paikalla. 1700-luvulla puistokatua jatkettiin lännessä Neuilly-sur-Seinen kautta Seinen ylittävälle sillalle saakka. Vähän myöhemmin kuitenkin rakennettiin uusi kaupunginmuuri, joka lännessä kulki nykyisen Riemukaaren kohdalla, ja täten katu sai nykyisen pituutensa. Nykyiselle kohdalleen kaupungin raja siirrettiin 1800-luvulla.
Kadusta tuli kaupungin omaisuutta vuonna 1828, jolloin kadulle rakennettiin muun muassa jalkakäytävät, kaasuvalaistus ja suihkulähteitä. Viimeksi katua muutettiin vuonna 1993, kun jalkakäytäviä laajennettiin.
Wikimedia Commonsissa on kuvia tai muita tiedostoja aiheesta .
Aucklandin yliopisto

| Aucklandin yliopisto |
| --- | --- |

 engl. University of Auckland 
Perustettu:  1883
Tyyppi:  julkinen
Kansleri:  Cecilia Tarrant
Sivusto:  https://www.auckland.ac.nz/en.html
Aucklandin yliopisto on Uuden-Seelannin suurin yliopisto. Yliopisto on perustettu vuonna 1883 ja siellä opiskelee yli 40 000 opiskelijaa.
Tiedekunnat

Aucklandin yliopistossa on seuraavat tiedekunnat:
Taiteiden tiedekunta
Kauppatieteiden tiedekunta
Taideteollisuuden tiedekunta
Kasvatustieteellinen ja sosiaalityön tiedekunta
Teknillinen tiedekunta
Oikeustieteellinen tiedekunta
Lääketieteellinen tiedekunta
Luonnontieteellinen tiedekunta
Lisäksi yliopistoon kuuluu useita instituutteja ja erillislaitoksia, kuten Liggins Institute ja Auckland Bioengineering Institute.
Audace-luokka

| Audace-luokka |
| --- | --- |
 Luokan molemmat alukset Audace ja Ardito

Tekniset tiedot
Uppouma:  4 554 t (kuormattu)
Pituus:  140,7 m
Leveys:  14,7 m
Syväys:  4,5 m
Koneteho:  73 000 hv
Nopeus:  33 solmua
Miehistöä:  380
Aseistus
Meritorjunta:  2 x Otobreda 127 mm tykkiä 4 x OTO Melara 76/62 mm Compact 2 x 324 mm torpedoputkea 2 x 533 mm torpedoputkea
Ilmatorjunta:  1 x RIM-24 Tartar
Audace-luokka oli Italian laivaston kahden ohjushävittäjän muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Audace | Cantiere navale di Riva Trigoso | 17. huhtikuuta 1968 | 2. lokakuuta 1971 | 16. marraskuuta 1972 | poistettu palveluksesta 28. syyskuuta 2006 |
| Ardito | Italcantieri Castellamare di Stabia | 19. heinäkuuta 1968 | 27. marraskuuta 1971 | 5. joulukuuta 1972 | poistettu palveluksesta 28. syyskuuta 2006 |
Arena

Wikisanakirjassa on tähän liittyvä sananselitys: .
Arena voi tarkoittaa ainakin seuraavia:
areena (lat. arena), erilaisia näytöksiä varten tehty, katsomolla ympäröity alue tai rakennus
Arena, elsalvadorilainen poliittinen puolue
Arena, kaupunki Wisconsinissa, Yhdysvalloissa
Arena, The Elder Scrolls -roolipelisarjan ensimmäinen osa
Arena, brittiläinen rock-yhtye
Arena, Helsingissä vuosina 1916–1920 ilmestynyt aikakauslehti
Arena, Duran Duranin albumi vuodelta 1984
Arena, Haloo Helsinki! -yhtyeen albumi vuodelta 2015
Arena, Venäjän armeijan kehittämä panssarivaunujen ohjustentorjuntajärjestelmä
Arena, W3C-säätiön kehittämä WWW-selain
Arena, brittiläinen miestenlehti
Arena, amfiteatteri Veronassa, Italiassa
Arena, urheiluvälinevalmistaja
Motorhispania Arena, kevytmoottoripyörä
Arenan talo, suuri kerrostalo Helsingin Hakaniemessä
Komediateatteri Arena, teatteri Helsingissä
Arena, entinen elokuvateatteri Hyvinkäällä
Arena, sukunimenä:
Bruce Arena (s. 1951), yhdysvaltalainen jalkapalloilija ja valmentaja
Gildo Arena (1921–2005), italialainen vesipalloilija
Maria Arena (s. 1966), belgialainen poliitikko ja europarlamentaarikko.
Aseman Lapset

Aseman Lapset ry on vuonna 1990 perustettu poliittisesti ja uskonnollisesti sitoutumaton valtakunnallinen lasten ja nuorten hyvinvointiin keskittyvä järjestö.
Järjestön tavoitteena on lasten ja nuorten terveen kasvun sekä nuorten ja aikuisten luontevan vuorovaikutuksen tukeminen. Toiminnassaan järjestö tukee lasten ja nuorten lisäksi myös heidän lähipiiriään sekä vaikuttaa yhteiskuntaan, jotta siitä tulisi nuorten hyvinvointia parantava.
Aseman Lapset on SOSTEn jäsenjärjestö.
Historia

1980–1990-luvun vaihteen Helsingissä havahduttiin niin sanottuun katulapsikysymykseen. Jopa monisatapäiset nuorten joukot kokoontuivat  Helsingin päärautatieaseman liepeille viettämään aikaansa. Alettiin puhua aseman lapsista.
Marraskuussa 1990 perustetun Aseman Lapset -yhdistyksen tavoitteena oli tuoda nuorisotyötä ja turvallisia aikuisia sinne, missä nuoret jo olivat. Pian tavoitteeksi muodostui nuorille suunnatun kahvilan saaminen rautatieaseman läheisyyteen. Mielekästä ajanviettoa tarjoamalla tavoitteena oli vähentää ja ennaltaehkäistä nuorten päihteidenkäyttöä.
Vuosien 1992–1993 aikana nuoria kohdattiin liikkuvalla nuorisotyöllä muun muassa Jeeppi-kahvilan avulla. Takakontista tarjottava termarikahvi oli hyvä tapa saada kontakti nuoriin. Samoihin aikoihin perustettiin Citari-lehti toimimaan yhdistyksen pää-äänenkannattajana ja varainhankinnan välineenä. Myöhemmin Asemanlapset-nimiseksi muuttuneessa lehdessä otettiin räväkästikin kantaa ajan ilmiöihin ja nuorten hyvinvoinnin edistämiseen.
Vajaa neljä vuotta yhdistyksen perustamisen jälkeen avattiin ensimmäinen nuorille tarkoitettu kahvila yliopiston viereen Helsingin Kluuviin. Walkers-yökahvila saavutti nopeasti valtavan suosion. Huomattava innovaatio oli vapaaehtoistyöntekijöiden nostaminen toiminnan keskiöön. Toiminta levisi nopeasti eri puolille Suomea. Parhaimmillaan uusia Walkerseja perustettiin vuoden aikana peräti kahdeksan.
2000-luvun puolivälissä Kansanterveyslaitos alkoi edistää lasten mielenhyvinvointia tukevan työmuodon tuomista Suomeen. Yhteistyökumppaniksi valikoitui Aseman Lapset ja kokeiltavaksi työmuodoksi australialainen, WHO:n suosittelema Friends-ohjelma. Sittemmin Walkers- ja Friends-toiminnan rinnalle on syntynyt uusia toimintamuotoja havaitun tarpeen mukaan.
Toiminta

Järjestön luonteeseen kuuluu nopea reagoiminen nuorten elämässä tapahtuviin muutoksiin. Toiminnassa luodaan aktiivisesti kumppanuuksia monenlaisten, joskus yllättävienkin yhteistyötahojen kanssa.
Toiminnassa yhtenä lähtökohtana on, että esimerkiksi päihteet, väkivaltaisuus tai muu rikoksilla oirehdinta ovat oireita, joihin aikuisten on tärkeä tarttua.
Walkers-toiminnassa nuorille tarjotaan turvallisia kohtaamispaikkoja, joissa vapaaehtoiset aikuiset antavat aikaansa ja läsnäoloaan ammattilaisten rinnalla. Kiinteiden kahviloiden lisäksi pääkaupunkiseudun lähiöissä toimii bussista nuorten kohtaamispaikaksi muutettu Walkers-bussi sekä pääkaupunkiseudun ulkopuolella viisi matkailuautoista kohtaamispaikoiksi muunnettua Walkers-autoa.
Aseman Lapset ry toimii valtakunnallisena taustayhteisönä kaikille Walkerseille, joita on kahdeksalla paikkakunnalla. Kevään 2021 aikana toimintansa starttaa kolme uutta Walkers-paikkakuntaa: Kuopio, Lahti ja Savonlinna. Järjestö myös ylläpitää Walkers-taloa Helsingissä ja Walkers-bussia pääkaupunkiseudulla. Muiden Walkersien sekä Walkers-autojen käytännön toiminnasta vastaa paikallinen taustayhteisö kuten kunta, seurakunta tai kolmannen sektorin toimija.
Mielen hyvinvointia tukevassa Friends-ohjelmalla vahvistetaan tunne- ja vuorovaikutustaitoja. Ohjelmaa voidaan hyödyntää muun muassa päiväkodeissa, kouluissa, nuorisotyössä ja terveydenhuollossa ryhmä- ja yksilötyössä. Ohjelman avulla opitaan tunnistamaan ja käsittelemään tunteita sekä käyttämään myönteisiä ajattelumalleja. Järjestö tarjoaa koulutusta ohjelman hyödyntämiseen.
Alaikäisten sovitteluun erikoistuneen katusovittelutoiminnan, kiusaamisen vastaisen K-0 -työn ja nuorten rikoskierteen katkaisemiseen tähtäävän Pasila-hankkeen avulla pureudutaan pitkään jatkuneiden ja vaativien tilanteiden ratkaisemiseen yhteistyössä eri kumppaneiden kuten poliisin, sovittelutoiminnan ja koulun kanssa. Vuonna 2021 käynnistyi tutkimushanke Palveluiden pirunpolskasta nuorten nuotteihin. Hankkeessa tutkitaan laajan asiantuntijaryhmän kanssa nykyisten palvelujen tilaa ja etsitään ratkaisuja siihen, miten palvelurakenteita tulisi kehittää, jotta ne vastaisivat paremmin rikoksilla oireilevien nuorten tarpeisiin.
Nuorten turvallista ajanviettoa julkisissa tiloissa tuetaan löytävällä nuorisotyöllä, jossa keskiössä on nuorten pariin jalkautuva työ sekä sektorirajat ylittävä yhteistyö. Vuonna 2021 Nexus-hankkeessa jatketaan vuosina 2018–2020 toteutetussa 3T-hankkeessa aloitettua kehittämistyötä putoamisvaarassa oleville nuorille suunnattujen ohjaus- ja tukipalveluiden tehostamiseksi.
Vapaaehtoistyö

Walkers-toiminnassa toimii ammattilaisten rinnalla koulutettuja vapaaehtoisia aikuisia, jotka toimivat omien aikataulujensa ja elämäntilanteidensa mukaan. He kohtaavat ja kuuntelevat nuoria ja ovat näiden arjessa läsnä.
Avgust Ipavec

Avgust Ipavec (2. kesäkuuta 1940 Gorizia – 3. lokakuuta 2023 Wien) oli slovenialainen säveltäjä ja kapellimestari. Hän oli myös katolisen kirkon pappi. Hän asui Wienissä, jossa työskenteli musiikin alalla ja sairaalasielunhoitajana. Hänen musiikkituotantoonsa kuuluu muun muassa kuoromusiikkia.
Ipavec sai 4. joulukuuta 2006 Itävallan tasavallan kultaisen ansiomerkin.
Käännös suomeksi
Avgenikí

| Avgenikí Αυγενική |
| --- | --- |
 Avgenikín kylä.
 Avgenikí
 Koordinaatit: 35°11′20″N, 25°1′44″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101040201
Väkiluku (2011):  533
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Avgenikí (kreik. Αυγενική) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 533 (vuonna 2011).
Avgenikín kylä sijaitsee noin 21 kilometriä lounaaseen Iraklionista. Se on rakennettu noin 310 metrin korkeuteen merenpinnasta laskettuna. Kylä mainitaan ensimmäisen kerran venetsialaisvallan aikaisissa lähteissä vuonna 1391 nimellä Evgenikí (Ευγενική). Nykyinen nimimuoto tunnetaan vuodesta 1834. Avgenikí muodostaa myös laajemman kyläyhdyskunnan (Τοπική Κοινότητα Αυγενικής, Topikí Koinótita Avgenikís), johon kuuluu varsinaisen Avgenikín kylän lisäksi Vlachianán kylä. Koko yhdyskunnan väkiluku on 539.
Aiemmin kylä kuului Palianín kuntaan ja vuodesta 2011 lähtien Iraklionin kunnan Palianín kunnallisyksikköön.
Australian Protectionist Party

Australian Protectionist Party (APP, suom. Australian protektionistinen puolue) on australialainen kansallismielinen oikeistopuolue, joka perustettiin vuonna 2007. Puolue kannattaa protektionismia ja nationalismia.
Puolue vastustaa mm. monikulttuurisuutta, koska se "tuhoaa Australian".
Aiheesta muualla

http://www.protectionist.net/
Artjärvi (järvi Sysmässä)

| Artjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°31′19″N, 25°39′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Jyrtinlampeen 
Järvinumero:  14.221.1.289
Mittaustietoja
Pinnankorkeus:  87,7 m  
Pituus:  260 m  
Leveys:  220 m  
Rantaviiva:  1,427 km  
Pinta-ala:  12,228 ha  
Saaria:  ei saaria 
 fiArtjärvi 
Artjärvi  on Päijät-Hämeessä Sysmässä kirkonkylän lähellä sijaitseva järvi.
Maantietoa

Järven pinta-ala on 12,2 hehtaaria, se on 250 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 87,7 metriä mpy.
B612 Foundation

| B612 Foundation |
| --- | --- |

B612 Foundation on säätiö, jonka päämajan sijainti on Mill Valley, Kalifornia, Yhdysvallat. Sen toimintatavoite on suojata Maata taivaankappaleiden, kuten asteroidien, törmäyksiltä. Se perustettiin 2002. Sen johtoon kuluu tieteilijöitä, entisiä astronautteja ja insinöörejä tahoista kuten Institute for Advanced Study, Southwest Research Institute, Stanford University ja NASA.
Aiheesta muualla

https://b612foundation.org/
Arekoliini

| --- | --- |


Arekoliini
Systemaattinen (IUPAC) nimi
metyyli metyyli-1,2,5,6-tetrahydropyridiini-3-karboksylaatti
Tunnisteet
CAS-numero: 63-75-2
ATC-koodi:  ?
PubChem CID: 2230
DrugBank: EXPT03296
Kemialliset tiedot
Kaava: C8H13NO2 
Moolimassa: 155,194 g/mol
SMILES: Etsi tietokannasta: eMolecules, PubChem
Fysikaaliset tiedot
Tiheys: 1,0495 g/cm³
Kiehumispiste: 209 °C
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Arekoliini on betelpalmusta eli pähkinäbetelpalmusta (Areca catechu) löytyvä kolinerginen alkaloidi. Arekoliini stimuloi molempia asetyylikoliinireseptorin alatyyppejä, nikotiini- ja muskariinireseptoreita, ja sillä on lievästi euforisoivia vaikutuksia.
Aiheesta muualla

Human Metabolome Database (HMDB): Arecoline (englanniksi)
DrugBank: Arecoline (englanniksi)
Toxin and Toxin Target Database (T3DB): Arecoline (englanniksi)
Kyoto Encyclopedia of Genes and Genomes (KEGG): Arecoline (englanniksi)
Dr. Duke's Phytochemical and Ethnobotanical Databases: Arecoline (englanniksi)
Around the World (Red Hot Chili Peppersin kappale)

| ”Around the World” Red Hot Chili Peppers |
| --- | --- | --- |

Singlen tiedot
 Albumilta: Californication
 Äänitetty : joulukuu 1998- maaliskuu 1999
 Julkaistu: 14. syyskuuta 1999
 Tuottaja(t): Rick Rubin
 Tyylilaji: funk rock rap rock alternative rock
 Kesto: 03.59
 Levy-yhtiö: Warner Bros.
Red Hot Chili Peppersin muut singlet
| ”Scar Tissue” 1999 | ”Around the World” 1999 | ”Otherside” 2000 |
Around the World on Red Hot Chili Peppersin kappale. Kappale julkaistiin singlenä, vuonna 1999 ilmestyneeltä menestysalbumilta Californication. Kappale on albumin ensimmäinen, singlenä albumin toinen. Singlestä tehtiin musiikkivideo vuonna 1999. Single oli seitsemäs Alternative Songs-listalla.
Singlen b-puoli on "Teatro Jam".
Kappale

Kappale kertoo yhtyeen laulaja Anthony Kiediksen rakkaudesta maapalloa kohtaan. Kiedis kirjoitti kappaleen silloin, kun yhtye oli kiertueella ja kertoo kiertueen kokemuksista. Säe "Alabama baby said Hallelujah, Good god girl, I wish I knew ya" viittaa kauniiseen kuorotyttöön, jonka Kiedis näki kirkossa Alabamassa.
Musiikkivideo

Video on visuaalisesti samanlainen kuin singlen "Give It Away" musiikkivideo. Kummankin videon ohjaajana on ollut Stéphane Sednaoui, joka ohjasi myös yhtyeen kahden muun singlen videot ("Scar Tissue") ja ("Breaking the Girl"). Singlen musiikkivideo oli mukana MTV:n ohjelmassa "Making the Video".
Listasijoitukset

| Lista | Korkein sijoitus | Listaviikot |
| --- | --- | --- |

| Uuden-Seelannin singlelista | 35 | 8 |
| ARIA Charts  | 49 | 1 |
| Alternative Songs | 7 | 23 |
| RPM  | 18 | 9 |
| Hot Mainstream Rock Tracks | 16 | ? |
| Britannian singlelista | 35 | 2 |
Singlen kappaleet

CD Single 1
"Around the World"
"Parallel Universe"
"Teatro Jam"
"Me and My Friends"
CD Single 2
"Around the World"
"Parallel Universe (demo-versio)"
"Teatro Jam"
CD Single 3
"Around the World"
"Me and My Friends"
"Yertle Trilogy"
Anne Blunt

| Anne Blunt |
| --- | --- |

Henkilötiedot
Syntynyt: 22. syyskuuta 1837
Kuollut: 15. joulukuuta 1917 (80 vuotta)
Ammatti:  hevostenkasvattaja
Arvonimi: Wentworthin paronitar
Vanhemmat:  Ada Lovelace ja William King-Noel
Puoliso:  Wilfrid Scawen Blunt
Lapset:  4 lasta; ainoa aikuisikään selvinnyt Judith Blunt-Lytton
Anne Isabella Noel Blunt, Wentworthin 15. paronitar (22. syyskuuta 1837 – 15. joulukuuta 1917) oli brittiläinen aatelinen, matkailija ja hevostenkasvattaja. Hän perusti miehensä, runoilija Wilfrid Scawen Bluntin kanssa arabianhevosten siitostallin Crabbet Arabian Studin. Anne Blunt oli kiinnostunut hevosista miehensä kanssa tekemiensä Lähi-idän-matkojen aikana. Matkoilla Blunt keräsi myös tieteellisiä näytteitä ja teki piirroksia.
Nuoruus ja perhe

Anne syntyi 1837. Hänen vanhempansa olivat runoilija George Byronin ainoa tytär, matemaatikko Ada Lovelace ja tämän mies William King-Noel. Ada Lovelace kuoli, kun Anne oli 15-vuotias. William-isä vei tämän jälkeen Annen useille matkoille Euroopan mannermaalle. Anne oppi matkojen aikana neljää kieltä.
Anne King tapasi matkoilla myös tulevan miehensä Wilfrid Scawen Bluntin. He menivät naimisiin vuonna 1869. He saivat neljä lasta, mutta niistä vain Judith-tytär eli aikuisikään asti.
Matkat ja hevoset

Anne Bluntin omaisuus mahdollisti sen, että hän pystyi matkustelemaan Lähi-idässä miehensä kanssa. Vuonna 1873 he matkustelivat Anatoliassa ja vuonna 1876 Egyptissä. Mesopotamiassa ja Persiassa he kävivät 1877–1878. Anne Blunt kiinnostui matkojen aikana hevosista, ja he perustivat 1878 tilalleen Crabbet Arabian Stud -hevossiittolan.
Bluntit lähtivät 1879 tutkimaan Arabiaa ja Najdia. He julkaisivat vuonna 1881 matkoista teoksen Pilgrimage to the Nejd. Anne Blunt oli kaksikosta se, joka keräsi matkalta tieteellistä tietoa. Hän käytti kompassia ja ilmapuntaria ja teki monia piirustuksia. Arabikulttuuri vaikutti suuresti Bluntiin, joka alkoi käyttää usein seudun vaatetusta. Hän oli avaamassa vuonna 1882 miehensä kanssa Kairoon uutta Shaykh ’Ubayd -nimistä siitostallia.
Anne ja Wilfrid Blunt muuttivat erilleen, kun Wilfridin rakastajatar Dorothy Carleton muutti heidän kotiinsa. Anne muutti tyttärensä ja tämän miehen luokse. Hän asui alkuun talvet Kairossa ja muutti sinne lopullisesti vuonna 1913. Anne Blunt kuoli Kairossa 1917.
Aiheesta muualla

Kuvia tai muita tiedostoja aiheesta Anne Blunt Wikimedia Commonsissa
Anne Blunt beduiiniasussa ja hänen suosikkitammansa Kasida.
Aren aukio

Kolmikulma, entinen Aren myymälärakennus
Aren aukio eli Kolmikulman aukio on Jyväskylän Puistolassa sijaitseva aukio. Se ilmentää 1900-luvun alussa suosittua sitteläistä kaupunkisuunnittelua. Vuoden 1899 kaavassa oli tarkoitus jatkaa kortteliruudukkoa pidentäen alkuperäisen ruutukaavan pitkittäiskatuja, mutta se ehti toteutua vain pieneltä osin. Sen korvasi vuonna 1910 ruutukaavoitusta karttaviin kaupunkisuunnitteluperiaatteisiin nojautuva kaava, joka perustui itävaltalaisarkkitehti Camillo Sitten ihanteisiin keskiaikaisista kaupungeista. Kauppakatua ei jatkettukaan suoraan useampaa korttelia kohti Tourujokea vaan päätettiin aukioon, joka tuli aivan lähelle kadun alkuperäistä Tourujoen puoleista päätä.[lähde? ] Aukio on Jyväskylän ensimmäinen kaupunkiaukio ja tätä nykyä se hallitsee toista päätä Jyväskylän kävelykadusta.
Aukion nimi muotoutui kansan suussa Aren aukioksi, kun aukiolla sijaitsevan nykyisen Kolmikulman kauppakeskuksen paikalla olleen Keski-Suomen Sähköliikkeen liiketoimintaan otettiin mukaan autot. Perustaja Kalle Heinonen ilmoitti tuolloin uuden yrityksen nimeksi ARE, joka tulee sanoista auto, radio ja elektrisiteetti.